MODIFICACIÓ DE LA NORMATIVA PER A L'AVALUACIÓ NO PRESENCIAL DELS APRENENTATGES - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/12613)
  + [Valencià](/va/acuerdo/12139)






Selector de idioma

Leer

* [Español](/es/acuerdo/12404)
* [Valencià](/va/acuerdo/12890)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





MODIFICACIÓ DE LA NORMATIVA PER A L'AVALUACIÓ NO PRESENCIAL DELS APRENENTATGES[Butlletí Oficial Universitat d'Alacant](/ca/Publicacion)
=======================================================================================================================================

Secretaria General

Butlletí Oficial Universitat d'Alacant





MODIFICACIÓ DE LA NORMATIVA PER A L'AVALUACIÓ NO PRESENCIAL DELS APRENENTATGES

Data d'aprovació
:   27/04/2021

Data de publicació
:   28/04/2021

Òrgan competent
:   Consell de Govern

Secció
:   DISPOSICIONS GENERALS

* [Anàlisi](#analisis)

* [Ver acuerdo en formato **PDF**](/Acuerdos/DescargarAcuerdo/12460)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/12221)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/12920)
  + [Compartir acuerdo en 

    X](https://twitter.com/intent/tweet?via=UA_Universidad&text=MODIFICACIÓ DE LA NORMATIVA PER A L'AVALUACIÓ NO PRESENCIAL DELS APRENENTATGES&url=https://www.boua.ua.es/va/acuerdo/12664)

**Títol:** MODIFICACIÓ DE LA NORMATIVA PER A L'AVALUACIÓ NO PRESENCIAL DELS APRENENTATGES

**Secció:** DISPOSICIONS GENERALS

**Òrgan:** Consell de Govern

**Data d'aprovació:** dimarts, 27 d'abril de 2021

El Consell de Govern de la Universitat d'Alacant, en la sessió ordinària del dia 27 d'abril de 2021, ha aprovat per majoria la modificació de la Normativa per a l'avaluació no presencial dels aprenentatges.

MODIFICACIÓ DE LA NORMATIVA PER A L'AVALUACIÓ NO PRESENCIAL DELS APRENENTATGES

EXPOSICIÓ DE MOTIUS

El Consell de Govern de la Universitat d'Alacant, que va tenir lloc el 28 d'abril del 2020, va aprovar la Normativa per a l'Avaluació No Presencial dels Aprenentatges (publicada en el BOUA de 28 d'abril del 2020), en què indicava que la Universitat d'Alacant ja compta amb un Reglament d'Avaluació dels Aprenentatges que regula àmpliament aquesta matèria, des del prisma d'una avaluació presencial, i que amb la Normativa per a l'Avaluació No Presencial dels Aprenentatges el que es pretenia era dotar l'avaluació no presencial d'una regulació adequada a les seues peculiaritats, però sense pretendre fer una regulació completa i exhaustiva, sinó limitada a les qüestions especials i a les particularitats que tenen les proves que es duen a terme en una modalitat no presencial. Per això, en tot el que no estava previst en aquesta normativa, serà aplicable el Reglament d'Avaluació dels Aprenentatges de la Universitat d'Alacant, que continua vigent, i es fa una regulació especial únicament d'aquelles qüestions que així ho requerien.

La novetat que representava aquesta modalitat d'avaluació no presencial i la regulació d'aquesta va generar alguns dubtes interpretatius i consultes que va ser necessari aclarir, ateses les circumstàncies i les situació existents en aquell moment, raó per la qual es va dictar una instrucció el 13 de maig del 2020 (BOUA de 13 de maig del 2020), en la qual es feia una possible interpretació dels articles 5.3 i 10.3 de l'esmentada Normativa per a l'Avaluació No Presencial dels Aprenentatges, el contingut dels quals pot ser diferent, ateses les circumstàncies i situació actuals, que aconsellen ja no interpretar, sinó revisar i modificar el contingut d'aquesta normativa. En aquest sentit, s'ha produït també una revisió de l'Informe de la Delegació de Protecció de Dades de la Universitat d'Alacant sobre la legitimació del tractament de protecció de dades que consisteix en la visualització de l'alumnat en les proves d'avaluació no presencial, emès el passat 12 de gener del 2021, i les consideracions del qual s'arrepleguen en aquesta modificació.

D'altra banda, la Normativa per a l'Avaluació No Presencial dels Aprenentatges es va concebre com d'àmbit temporal, i en limitava la vigència a la situació de no presencialitat motivada per la COVID-19, i disposava que amb la tornada a la normalitat i a les proves d'avaluació presencials, la normativa quedaria sense efecte. Això podria generar el problema de no tenir d'una regulació legal si, davant de circumstàncies determinades, s'haguera d'acudir a aquesta forma d'avaluació dels aprenentatges, i es considerara més adequat tenir una normativa de caràcter permanent, que siga d'aplicació en tot cas d'avaluació no presencial dels aprenentatges, sense que la normativa estiga necessàriament lligada a una situació temporal provocada per la COVID-19.

Es disposa ara d'una experiència en l'avaluació en línia, després de la celebració de diverses convocatòries en les quals s'han fet exàmens en línia, que permet fer una anàlisi més completa d'algunes qüestions que suscita aquest tipus d'avaluació, tenint en compte que pot donar-se la circumstància que s'haja de continuar aplicant aquesta modalitat d'avaluació a la Universitat, perquè la situació, l'evolució i les perspectives de la COVID-19 fan necessari tenir prevista aquesta forma d'avaluació, juntament amb la presencial, a la vista de les consideracions presents en l'"Informe sobre Procediments d'Avaluació no presencial. Estudi de l'Impacte de la seua implantació en les Universitats Espanyoles i Recomanacions", CRUE, de 16 d'abril del 2020, i en l'"Informe sobre impacte normatiu dels procediments d'avaluació en línia: protecció de dades i garantia dels drets de les estudiants i els estudiants", CRUE - Secretaries Generals, entre altres documents sectorials. A més, com s'ha indicat, es considera procedent tenir una normativa de caràcter permanent, per a fer front a l'eventualitat d'una avaluació no presencial dels aprenentatges.

En segon lloc, s'han ampliat els mitjans de què disposa la Universitat d'Alacant per al desenvolupament de la docència en línia mitjançant l'eina de l'Aula Virtual, que ofereix un entorn adequat per al visionat de les imatges i el tractament de les dades personals en l'exercici en línia de la funció docent del professorat.

En tercer lloc, per resolució rectoral de 17 de març del 2021 (BOUA de 17 de març del 2021), s'ha dissolt la Comissió d'Adaptació Curricular, Avaluació Contínua Alternativa i Convocatòries d'Avaluació, per la qual cosa es fa necessari eliminar de la normativa les referències a aquesta Comissió i indicar qui assumeix, d'acord amb les seues competències, les qüestions que s'hi van atribuir.

Finalment, des de la perspectiva de protecció de dades, la realització d'exàmens no presencials està legitimada en el compliment d'una missió d'interès públic, atribuïda per la Llei 6/2001, de 21 de desembre d'Universitats, com és la prestació del servei públic d'educació superior i no necessita per al tractament de dades de caràcter personal el consentiment de las persones interessades. En conseqüència, i utilitzant els mitjans disponibles per la Universitat, la normativa de protecció de dades no constitueix cap obstacle per a fer la funció docent del professorat, amb les cauteles necessàries per a fer les proves d'avaluació de la manera menys intrusiva per a la privacitat de l'alumnat i del professorat. En aquest sentit, els tractaments de dades de caràcter personal, en particular, els que tinguen per objecte la imatge i el so, es consideren tractaments necessaris per al compliment d'una missió en interès públic, que consisteix en la prestació del servei públic de l'educació superior. En definitiva, la captació de les imatges en la realització dels exàmens en línia és un instrument de supervisió en l'àmbit acadèmic que li és propi, a l'efecte de controlar que la prova la fa la persona mateixa, sense que puga entendre's contrari al dret el respecte a la vida privada, la intimitat personal i familiar, com també la inviolabilitat del domicili, com ha precisat la jurisprudència recent, ja que és el mateix alumnat o professorat qui decideix la ubicació de realització de la prova.

Atès l'anterior, la Normativa per a l'Avaluació No Presencial dels Aprenentatges, es modifica com segueix:

U.- Es modifica l'article 4.3, que queda redactat com segueix:

3. El Servei d'Informàtica proposarà, d'acord amb la sol·licitud a través del formulari establit a aquest efecte, el mitjà o la plataforma, el dia i l'hora de celebració de les proves finals d'avaluació en qualsevol dels períodes d'avaluació establits. El calendari definitiu serà aprovat pel Consell de Direcció, a proposta del Vicerectorat amb competències en matèria d'estudiants, prèvia consulta als Centres.

DOS.- Es modifica l'article 5.1, que queda redactat com segueix:

1. En el desenvolupament de les proves d'avaluació no presencial, es farà un seguiment efectiu d'aquestes per a identificar aquelles que no s'han pogut fer de manera total o parcial per l'alumnat. Durant el període d'avaluació, el Vicerectorat amb competències en matèria d'estudiants resoldrà en última instància l'adopció de mesures amb la finalitat de solucionar les incidències que siguen objecte de documentació i registre als efectes oportuns.

TRES.- Es modifica l'article 5.3, que queda redactat com segueix:

3. El visionat continuat de la prova d'avaluació podrà ser exigible en qualsevol prova i s'atendrà les característiques d'aquesta .

Las proves escrites seran objecte d'aquest visionat continuat amb la finalitat de supervisar el treball individual de l'alumnat, i no estarà permès la gravació d'aquestes.

Las proves orals seran objecte de visionat i gravació, amb la finalitat de garantir els drets de l'alumnat i el deure de conservació de les proves, d'acord amb el que estableix l'article 10 d'aquesta normativa. En aquestes proves correspon exclusivament al professorat la gravació d'aquestes i només es permetrà la reproducció del material gravat, però no la descàrrega d'aquest. El material gravat que quede en custòdia del professorat només podrà ser utilitzat en el context de les proves d'avaluació i durant el temps estipulat per a la conservació. Qualsevol altre ús o difusió de les gravacions podrà implicar les responsabilitats legals pertinents.

A l'efecte del visionat continuat de qualsevol prova o amb la finalitat del visionat i gravació de la prova oral, i amb antelació a la celebració d'aquestes, l'alumnat quedarà informat de les condicions en què es produeix la sessió. Igualment, s'informarà l'alumnat de les consideracions següents: que en cap cas, podrà distribuir a terceres persones els enllaços per a accedir a la reunió, que haurà de tenir habilitat tant el micròfon com la càmera, que no està permesa la captació i/o la gravació de la sessió, com tampoc la reproducció o la difusió, en tot o en part, siga quin siga el mitjà o el dispositiu utilitzat, i que qualsevol actuació indeguda implicarà una vulneració de la normativa vigent, que podrà derivar en les responsabilitats legals pertinents.

QUATRE.- Es modifica l'article 10, que queda redactat com segueix:

Article 10. Garantia del tractament adequat de les dades en l'avaluació no presencial.

Amb la finalitat de garantir la seguretat de la informació i el tractament de les dades personals, s'estableixen les regles següents en el desenvolupament de l'avaluació no presencial:

a) S'ha de guardar registre de les evidències d'avaluació.

b) Per a l'avaluació no presencial s'utilitzarà qualsevol aplicació disponible a través de la plataforma institucional d'UACloud, que inclou els serveis externs que compten amb subscripció institucional (plataformes de Google i Microsoft Office 365). Les persones membres de la comunitat universitària hauran d'accedir als serveis de Google o Microsoft a través del seu compte vgmwbbosnrrbu @ratzyo.fd.bu g @aiyxchp.my.lu, respectivament.

c) En qualsevol prova d'avaluació, es podrà requerir a l'alumnat l'acreditació de la identitat mitjançant l'exhibició del Document Nacional d'Identitat, o qualsevol altre mitjà vàlid d'identificació admès per la Universitat d'Alacant. En els casos de proves no presencials, l'acreditació de la identitat es produirà mitjançant l'acarament per part del professorat del document acreditatiu amb un primer pla de la persona que s'avalua. Una vegada acabat el procés d'acreditació d'identitat, l'alumnat mantindrà encesa la càmera i activat el micròfon durant la realització de la prova d'avaluació.

d) Per a la resolució d'incidències i dubtes sobre la prova d'avaluació, el professorat habilitarà un canal de comunicació síncron amb l'alumnat, i es podran donar circumstàncies que requerisquen la visualització d'algun dels aspectes de l'examen.

CINC.- S'elimina la Disposició Transitòria.

SIS.- S'elimina la Disposició Final Primera.

Aquesta modificació entrarà en vigor l'endemà de la publicació en el Butlletí Oficial de la Universitat d'Alacant, després de la seua aprovació pel Consell de Govern.

Anàlisi
-------

:   **Modifica a:**

    * [Detalle
      NORMATIVA PER A L'AVALUACIÓ NO PRESENCIAL DELS APRENENTATGES](/va/acuerdo/5766) 
      28/04/2020





[Carretera Sant Vicent del Raspeig s/n  
03937 Sant Vicent del Raspeig - Alacant  
 Tel. 06 517 3550 - Fax 45 749 3416](https://www.google.es/maps/@43.298818,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12149&trk=tyah&trkInfo=tarId%8N3914413130451%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)